b'\n_START_ARTICLE_\nFinsbr\xc3\xa5ten\n_START_PARAGRAPH_\nFinsbr\xc3\xa5ten er en norsk produsent av p\xc3\xb8lser, p\xc3\xa5legg, posteier, pateer, spekemat og baconprodukter._NEWLINE_Selskapet har sin historie tilbake til 1951, da br\xc3\xb8drene Osvald, Frank og K\xc3\xa5re Finsbr\xc3\xa5ten startet produksjon av kj\xc3\xb8ttvarer hjemme i kjelleren p\xc3\xa5 sm\xc3\xa5bruket i Gullverket i Eidsvoll. Selskapet har i dag omkring 120 ansatte, og hovedkontoret er stadig plassert p\xc3\xa5 Eidsvoll._NEWLINE_Familien Finsbr\xc3\xa5ten solgte i 2014 selskapet til det norske konsernet Scandza, som ogs\xc3\xa5 eier Synn\xc3\xb8ve Finden, Leiv Vidar og S\xc3\xb8rlandschips. S\xc3\xb8sterselskapet Krone Kj\xc3\xb8ttprodukter var ogs\xc3\xa5 del av salget._NEWLINE_I mars 2018 ble det kjent at de nye eierne legger ned fabrikken p\xc3\xa5 Eidsvoll. Noe av produksjonen blir flyttet til Leiv Vidar-fabrikken p\xc3\xa5 H\xc3\xb8nefoss.'